JMC se nuwe Vigus 5 nóú 'n mededinger | Maroela Media
Die JMC Vigus 5 (Foto: Verskaf)
Ons het in 2016 met 'n JMC Vigus woonwa gesleep. Vir die prys was die bakkie heel aanvaarbaar – maar die enjin kon nie heeltemal die mas opkom nie. Gelukkig het JMC sopas die jongste Vigus 5 bekendgestel, en die enjin is myle beter as dié van sy voorganger.
Die Vigus se eksterieur is ook opgeknap met 'n aggressiewe nuwe voorkant. Dit lyk heel goed en 'n mens kan hom dadelik tussen sy mededingers uitken. Die binneruim is gewone dubbelkajuitbakkie – al is daar te veel plastiek en viniel vir 'n leefstyl-dubbelkajuit.
Die hoeveelheid plastiek en viniel in die splinternuwe bakkie het 'n chemikaliereuk wat seker met tyd minder sal word soos die kar inloop.
Daar is aangename funksies soos spoedbeheer, parkeerwaarskuwingstelsel, lugreëling, elektriese vensters, bluetooth, 12V-kragproppe en 'n raakskerminligtingstelsel. Die stuurwiel kan vir reik en kantel stel en die sitplek vir hoogte ook.
Die beste verbeter in die Vigus is die enjin. Steeds Ford Puma gebaseerde 'n 2,4 turbodiesel, maar dié keer bied hy 103 kW en 310 Nm. Op die pad is dié Vigus 5 wêrelde verwyder van sy voorganger. Die enjin is nog gekoppel aan 'n 5-spoed handrat in die 4×2- en die 4×4-weergawe.
Op die pad is die Vigus 'n aangename verrassing. Die vering is soepel genoeg en die padhouvermoë in lyn met wat 'n mens van 'n dubbelkajuit verwag. Die Vigus kan 815 kg op sy rug dra en 2 ton sleep.
JMC Vigus 5 2.4 TDCi SLX dubbelkajuit R307 990
JMC Vigus 5 2.4 TDCi SLX 4×4 dubbelkajuit R365 990
Die reeks word gedek deur 'n 3 jaar/ 100 000 km waarborg en 3 jaar/ 60 000 km diensplan.
Enige BMW is puik met dié enjin
Kyk gerus ook na nie JAC T6 2.0T bakkie. 100kw. Nuut op die mark maar teen amper R30k minder as die bakkie is dit baie waarde vir jou rand. Ek het een sowat 2 weke terug gery en is baie beindruk.